b'\n_START_ARTICLE_\nRefektorij\n_START_PARAGRAPH_\nRefektorij (angl.: refectory, tudi fratery) je jedilnica, zlasti v samostanih, internatih in akademskih ustanovah. Eno od mest, kjer se danes izraz najpogosteje uporablja, je semeni\xc5\xa1\xc4\x8de za diplomante. Izhaja iz latinske besede reficere (ponovno narediti ali obnoviti) in iz Late Latin (znanstveno ime za pisno latin\xc5\xa1\xc4\x8dino iz pozne antike) refectorium, kar pomeni \xc2\xbbkraj, kamor se gre nekdo obnoviti\xc2\xab.\n_START_SECTION_\nJedilnica in samostanska kultura\n_START_PARAGRAPH_\nSkupni obroki so \xc4\x8das, ko so vsi menihi institucije skupaj. Prehrana in prehranjevalne navade se nekoliko razlikujejo glede na meni\xc5\xa1ki red in \xc5\xa1e bolj glede na urnik. Benediktinski red je ilustrativen. _NEWLINE_Pravilo svetega Benedikta zahteva dva obroka. En topli obrok je na voljo vse leto; ve\xc4\x8derjo stre\xc5\xbeejo od pozne pomladi do zgodnje jeseni, razen ob sredah in petkih. Prehrana je bila prvotno sestavljena iz preprostih sestavin: dve jedi in sadje, \xc4\x8de je bilo na voljo. Hrana je bila preprosta, meso sesalcev je bilo prepovedano za vse, razen bolne. Zmernost pri vseh vidikih prehrane je duh benediktinskega reda. Obroke so jedli v ti\xc5\xa1ini, sporazumevali so se z ro\xc4\x8dnimi signali. En menih lahko bere med obroki na glas iz Svetega pisma ali spisov svetnikov.\n_START_SECTION_\nVelikost, struktura in umestitev\n_START_PARAGRAPH_\nJedilnice se razlikujejo po velikosti in razse\xc5\xbenosti, kar temelji predvsem na bogastvu in velikosti samostana, kot tudi, kdaj je bila zgrajena. Vse dru\xc5\xbeijo nekatere oblikovne zna\xc4\x8dilnosti. Menihi so jedli ob dolgih mizah, pomembni uradniki so sedeli ob posebni mizi na koncu jedilnice. Lavabo ali velik umivalnik za umivanje rok je stal obi\xc4\x8dajno zunaj refektorija._NEWLINE_Tradicija dolo\xc4\x8da tudi druge elemente. V Angliji je refektorij obi\xc4\x8dajno zgrajen v kleti (morda namig na prostor, kjer se je odvijala Zadnja ve\xc4\x8derja) na strani kri\xc5\xbenega hodnika nasproti cerkve. Benediktinski modeli so obi\xc4\x8dajno na osi vzhod-zahod, medtem ko so cistercijanski na osi sever-jug._NEWLINE_Normanske jedilnice so lahko velike, 49 m dolge in okrog 11 m \xc5\xa1iroke (taka je v samostanu v Norwichu). Relativno zgodnje jedilnice morda imajo okna, ki pa so postala ve\xc4\x8dja in bolj dodelana v visokem srednjem veku. Refektorij v opatiji Cluny ima \xc5\xa1estintrideset velikih zasteklenih oken. Samostan iz dvanajstega stoletja na Mont Saint-Michel ima \xc5\xa1est oken, ki so 1,5 metrov \xc5\xa1iroka in 6,1 meter visoka.\n_START_SECTION_\nPravoslavni samostani\n_START_PARAGRAPH_\nV vzhodnih pravoslavnih samostanih je refektorij (gr\xc5\xa1ko: \xcf\x84\xcf\x81\xce\xac\xcf\x80\xce\xb5\xce\xb6\xce\xb1, trapeza) sveto mesto in v nekaterih primerih celo zasnovan kot polna cerkev z oltarjem in ikonostasom. Nekatere obrede je treba opraviti posebej v Trapezu. Vedno vsebuje vsaj eno ikono z oljenko, ki gori pred njo. Vsa hrana, ki se stre\xc5\xbee mora biti blagoslovljena in za ta namen blagoslovljeno vodo pogosto hranijo v kuhinji.\n_START_SECTION_\nModerna uporaba\n_START_PARAGRAPH_\nPoleg zgodovinskega pomena v samostanih, se beseda refektorij v sodobnem \xc4\x8dasu pogosto uporablja v kontekstu kavarna ali jedilnica, ki je odprta za javnost, kot so neverniki in turisti in se dr\xc5\xbei katedrale ali opatije. Ta navada je \xc5\xa1e posebej raz\xc5\xa1irjena v anglikanskih cerkvenih stavbah, ki si s tem dopolnjuje svoj dohodek._NEWLINE_Veliko univerz v Veliki Britaniji svoje \xc5\xa1tudentske kavarne ali jedilnice imenuje refektorij.'